16. 12. 94 De Europæiske Fællesskabers Tidende Nr. L 323/23 KOMMISSIONENS FORORDNING (EF) Nr. 3064/94 af 15. december 1994 om fravigelse i to år af forordning (FØF) nr. 920/89 om fastsættelse af kvalitets- normer for gulerødder, citrusfrugter og spiseæbler og -pærer, for så vidt angår gulerødder produceret i Sverige, og om midlertidig fastsættelse af betingelserne for anvendelsen af forordning (EØF) nr. 920/89, for så vidt angår visse æblesorter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Norges, Østrigs, Finlands og Sveriges tiltrædelse, særlig artikel 150, stk. 3, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (!), senest ændret ved Kommissionens forordning (EF) nr. 2753/94 (?), særlig artikel 2, stk. 3, og ud fra følgende betragtninger : Det er i bilag XV til akten vedrørende Norges, Østrigs, Finlands og Sveriges tiltrædelse vedrørende den fælles markedsordning for friske frugter og grøntsager fastsat, at for gulerødder produceret i Sverige fraviges de fælles kvalitetsnormer i to år på betingelser, der senere skal fast- sættes ; derfor bør der ske en præcisering af bestemmelsen i Kommissionens forordning (EØF) nr. 920/89 af 10. april 1989 om fastsættelse af kvalitetsnormer for gulerødder, citrusfrugter og spiseæbler og -pærer og om ændring af forordning nr. 58 (?), senest ændret ved forordning (EØF) nr. 2611/93 (?), der ikke anvendes for gulerødder produ- ceret i Sverige ; som følge af resultaterne af forhandlingerne på minister- plan mellem Den Europæiske Unions medlemsstater og Sverige skal visse typisk svenske æblesorter betragtes som delvis røde sorter (kraftig farvning af den røde del), jf. forordning (EØF) nr. 920/89, i en toårig periode, der regnes fra Sveriges tiltrædelse ; det er berettiget at anvende denne klassifikation i hele Det Europæiske Fællesskab i  ovennævnte periode ; i henhold til tiltrædelsestraktatens artikel 150 kan de i nærværende forordning omhandlede foranstaltninger vedtages inden Sveriges tiltrædelse, og de træder i kraft med forbehold og på den dato, hvor tiltrædelsestraktaten træder i kraft for Sverige ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Frugt og Grøntsager — UDSTEDT FØLGENDE FORORDNING : Artikel 1 Uanset bilag I, afsnit ILA og afsnit V.B, i forordning (EØF) nr. 920/89 kan gulerødder, der er produceret i Sverige, og som er dækket med tørv, markedsføres på det svenske marked og udføres til tredjelande. Artikel 2 Med henblik på anvendelsen af bilag III, afsnit ILB, i forordning (EØF) nr. 920/89 betragtes æblesorterne Alice, Aroma og Kim som delvis røde sorter (kraftig farvning af den røde del), jf. skema 1, gruppe B, i nævnte bilag. Artikel 3 Denne forordning træder i kraft for Sverige på ikrafttræ- delsesdatoen for traktaten. Den anvendes i en periode på to år med virkning fra tiltrædelse. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den. 15. december 1994. () EFT nr. L 118 af 20. 5. 1972, s. 1. ?) EFT nr. L 292 af 12. 11. 1994, s. 3. () EFT nr. L 97 af 11. 4. 1989, s. 19. () EFT nr. L 239 af 24. 9. 1993, s. 17. På Kommissionens vegne René STEICHEN Medlem af Kommissionen